"5.2.1 Sekao sa pampitshana ya tshedimosetso: KITSISO GO BAAGI BA MMASEPALA WA TSWAING Baagi ba Karolo ya B ba itsisiwe ka diphetogo mo thulaganyong ya go tsaya matlakala mo tikologong ya bona go tloga ka 12 Lwetse 2019 go tsamaisana le thulaganyo e e fa tlase. Mmasepala ga a ne a tlhola a tsaya matlakala gangwe mo bekeng mo karolong e. Thulaganyo e ntšhwa ya go tsaya matlakala e eme jaana: KAROLO YA B : Mosupulogo le Labone Go bona tshedimosetso e ntsi ikgolaganye le Rre Sego Morara mo 018 389 5500 ka nako ya tiro. PALO YA KITSISO: 35/2019 5.3 Karatataletso Ditaletso tsa semmuso di dirisetswa go laletsa baeng go ya moletlong wa semmuso. Dikarata di kwalwa ka mmegi, ka jalo ga go dirisiwe Ke, re, o. Fa o kwala karatataletso tlhokomela dintlha tse di latelang: • Leina la molaletsi /bodirelo/setheo/ kgotsa maemo a tiro a bona, sekao, bakaedi. • Leina (ditlhaka tsa ntlha tsa maina) le sefane tsa molalediwa. • Bolela gore se moeng a lalediwang kwa go sona ke eng, sekao, keteko ya letsatsi la matsalo/keteko ya phitlhelelo ya setheo. • Fa go tlhokega, bolela lebaka la moletlo. • Neela lefelo, letsatsi, letlha le nako ya moletlo. • Ka kopo araba– neela letlha le balalediwa ba tshwanetseng go araba ka lone. • Neelana ka aterese ya moromedi le nomoro ya mogala. • Bolela mokgwa wa moaparo o o tlhokegang, sekao, mmala, makgethe a a lokologileng. 38 KAEDI YA GO RUTA LE GO KWALA DITLHANGWA TSA BOITLHAMEDI LE TSA TIRISANO | SETSWANA"